CELEX: 62021TN0661
Language: et
Date: 2021-10-07 00:00:00
Title: Kohtuasi T-661/21: 7. oktoobril 2021 esitatud hagi – ClientEarth versus komisjon

17.1.2022   
            
            
               ET
            
            
               Euroopa Liidu Teataja
            
            
               C 24/44
            
         
      7. oktoobril 2021 esitatud hagi – ClientEarth versus komisjon
      (Kohtuasi T-661/21)
      (2022/C 24/57)
      Kohtumenetluse keel: inglise
      
         Pooled
      
      
         Hageja: ClientEarth AISBL (Brüssel, Belgia) (esindajad: advokaadid O. Brouwer, B. Verheijen ja T. van Helfteren)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja vaikimisi tehtud otsus keelduda juurdepääsu võimaldamisest teatavatele raadamist ja metsa seisundi halvenemist käsitlevatele dokumentidele vastavalt Euroopa Parlamendi ja nõukogu 30. mai 2001. aasta määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1) ning määrusele (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (2);
               
            
                  —
               
               
                  mõista hageja, sh võimalike menetlusse astujate kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja ühe väite, et kuna kostja ei teinud määruse 1049/2001 artikli 8 lõigetes 1 ja 2 kordustaotluste lahendamiseks ette nähtud tähtaegade jooksul hageja juurdepääsu taotluse kohta sõnaselget otsust, siis keeldus kostja vaikimisi juurdepääsu võimaldamisest määruse artikli 8 lõike 3 tähenduses.
      
         (1)  EÜT 2001, L 145, lk 43; ELT eriväljaanne 01/03, lk 331.
      
         (2)  ELT 2006, L 264, lk 13.